Ilmoitus Intiasta peräisin olevien puuvillan tyyppisten vuodeliinavaatteiden tuontiin sovellettavien polkumyyntitoimenpiteiden voimassaolon päättymistä koskevan tarkastelun vireillepanosta



Virallinen lehti nro C 300 , 04/12/2002 s. 0010 - 0013



Ilmoitus Intiasta peräisin olevien puuvillan tyyppisten vuodeliinavaatteiden tuontiin sovellettavien polkumyyntitoimenpiteiden voimassaolon päättymistä koskevan tarkastelun vireillepanosta (2002/C 300/03) Intiasta, jäljempänä "asianomainen maa", peräisin olevien puuvillan tyyppisten vuodeliinavaatteiden tuontiin sovellettavien polkumyyntitoimenpiteiden lähestyvää päättymistä koskevan ilmoituksen(1) julkaisemisen jälkeen komissio vastaanotti neuvoston asetuksen (EY) N:o 384/96(2), jäljempänä "perusasetus", sellaisena kuin se on viimeksi muutettuna asetuksella (EY) N:o 1972/2002(3), 11 artiklan 2 kohdan mukaisen tarkastelua koskevan pyynnön. 1. Tarkastelupyyntö Pyynnön esitti 3 päivänä syyskuuta 2002 Committee of the Cotton and Allied Textile Industries of the European Union (EUROCOTON), jäljempänä "pyynnön esittäjä", suurinta osaa, tässä tapauksessa yli 25 prosenttia, puuvillan tyyppisten vuodeliinavaatteiden koko yhteisön tuotannosta edustavien tuottajien puolesta. 2. Tuote Tarkasteltavana tuotteena ovat Intiasta peräisin olevat puhtaista puuvillakuiduista tai tekokuitujen tai pellavan kanssa siten, että pellava ei ole pääasiallinen kuitu, sekoitetuista puuvillakuiduista valmistetut vuodeliinavaatteet valkaistuina, värjättyinä tai painettuina, jäljempänä "tarkasteltavana oleva tuote", jotka nykyisin luokitellaan CN-koodeihin ex 6302 21 00 , ex 6302 22 90 , ex 6302 31 10 , ex 6302 31 90 ja ex 6302 32 90. Nämä CN-koodit annetaan ainoastaan ohjeellisina. 3. Voimassa olevat toimenpiteet Voimassa oleva toimenpide on neuvoston asetuksella (EY) N:o 2398/97(4), sellaisena kuin se on viimeksi muutettuna asetuksella (EY) N:o 696/2002(5), käyttöön otettu lopullinen polkumyyntitulli. 13 päivänä helmikuuta 2002 pantiin vireille polkumyyntiin rajoittuva välivaiheen tarkastelu, joka on yhä meneillään. Siihen saakka, kunnes kyseisen välivaiheen tarkastelun tulokset saadaan, voimassa oleva toimenpide jätetään väliaikaisesti soveltamatta. 4. Tarkastelun perusteet Pyyntö perustuu siihen, että toimenpiteiden päättyminen johtaisi todennäköisesti polkumyynnin ja yhteisön tuotannonalalle aiheutuneen vahingon jatkumiseen tai toistumiseen. Polkumyynnin jatkumista koskeva väite perustuu laskennallisen normaaliarvon ja tarkasteltavana olevan tuotteen yhteisöön suuntautuneen viennin hintojen vertailuun. Tällä perusteella laskettu polkumyyntimarginaali on huomattava. Valituksen tekijä on antanut näytön siitä, että Intiasta peräisin olevan tuotteen tuonti on jatkunut huomattavassa määrin. Samoin väitetään, että tarkasteltavana olevan tuodun tuotteen määrillä ja hinnoilla on muiden seurausten lisäksi kielteinen vaikutus yhteisön tuotannonalan markkinaosuuteen, sen myymiin määriin ja veloittamiin hintoihin, mikä puolestaan on vaikuttanut erittäin kielteisesti yhteisön tuotannonalan toimintaan kokonaisuudessaan ja sen taloudelliseen tilanteeseen. Lisäksi pyynnön esittäjä väittää, että asianomaisesta maasta polkumyyntihinnoilla tapahtuvan huomattavan tuonnin toistuminen johtaisi todennäköisesti yhteisön tuotannonalalle aiheutuneen vahingon toistumiseen, jos toimenpiteiden annetaan päättyä. 5. Menettely Kuultuaan neuvoa-antavaa komiteaa komissio on päättänyt, että on olemassa riittävä näyttö toimenpiteiden voimassaolon päättymistä koskevan tarkastelun vireille panemiseksi, mistä syystä se panee vireille tarkastelun perusasetuksen 11 artiklan 2 kohdan mukaisesti. 5.1 Menettely polkumyynnin ja vahingon todennäköisyyden määrittämiseksi Tutkimuksessa määritetään, onko todennäköistä vai epätodennäköistä, että toimenpiteiden päättyminen johtaisi polkumyynnin ja vahingon jatkumiseen tai toistumiseen. a) Otanta Koska tässä menettelyssä on osallisina suuri määrä osapuolia, komissio voi päättää soveltavansa otantamenetelmää perusasetuksen 17 artiklan mukaisesti. i) Viejiä/tuottajia koskeva otos Pystyäkseen päättämään otannan tarpeellisuudesta ja voidakseen tarvittaessa valita otoksen komissio kehottaa kaikkia viejiä/tuottajia tai niiden edustajia ilmoittautumaan ottamalla yhteyttä komissioon ja toimittamalla yrityksestään tai yrityksistään seuraavat tiedot tämän ilmoituksen 6 kohdan b alakohdan i alakohdassa annetussa määräajassa: - yrityksen nimi, osoite, sähköpostiosoite, puhelin-, faksi- ja/tai teleksinumerot sekä yhteyshenkilön nimi, - yhteisöön vietäviksi myytyjen tuotteiden paikallisena valuuttana ilmaistu liikevaihto ja viety määrä tonneina 1 päivän lokakuuta 2001 ja 30 päivän syyskuuta 2002 väliseltä ajalta, - jäljennös puuvillatekstiilien vienninedistämisneuvoston (Cotton Textiles Export Promotion Council) antamasta Registration-cum-membership Certificate -todistuksesta, - tarkasteltavana olevan tuotteen kotimarkkinoilla myyty määrä tonneina ja kyseisen myynnin liikevaihto paikallisena valuuttana ilmaistuna 1 päivän lokakuuta 2001 ja 30 päivän syyskuuta 2002 väliseltä ajalta, - tarkasteltavana olevan tuotteen tuotannossa yrityksessä työllistettyjen henkilöiden lukumäärä, - tarkasteltavana olevan tuotteen viennin määrä kolmansiin maihin, - sen, aikooko yritys vaatia yksilöllistä polkumyyntimarginaalia, - kaikkien tarkasteltavana olevan tuotteen tuotantoon ja/tai myyntiin (vienti- ja/tai kotimarkkinoille) osallistuvien etuyhteydessä olevien yritysten(6) nimet ja tarkka kuvaus niiden toiminnasta, - muut asiaa koskevat tiedot, joista voi olla hyötyä komissiolle otoksen valinnassa, - tieto siitä, suostuuko yritys / suostuvatko yritykset osallistumaan otokseen, mikä merkitsee kyselylomakkeen täyttämistä ja vastauksia koskevan, paikalla suoritettavan tarkastuksen hyväksymistä. Saadakseen viejiä/tuottajia koskevan otoksen valinnan kannalta tarpeellisina pitämänsä tiedot komissio ottaa lisäksi yhteyttä viejämaan viranomaisiin ja tiedossa oleviin viejien/tuottajien järjestöihin. ii) Tuojia koskeva otos Pystyäkseen päättämään otannan tarpeellisuudesta ja voidakseen tarvittaessa valita otoksen komissio kehottaa kaikkia tuojia tai niiden edustajia ilmoittautumaan komissiolle ja toimittamaan yrityksestään tai yrityksistään seuraavat tiedot tämän ilmoituksen 6 kohdan b alakohdan i alakohdassa annetussa määräajassa: - yrityksen nimi, osoite, sähköpostiosoite, puhelin-, faksi- ja/tai teleksinumerot sekä yhteyshenkilön nimi, - yrityksen kokonaisliikevaihto euroina 1 päivän lokakuuta 2001 ja 30 päivän syyskuuta 2002 väliseltä ajalta, - työntekijöiden kokonaismäärä, - yrityksen tarkka toimintakuvaus tarkasteltavana olevan tuotteen tuotannon osalta ja tarkasteltavana olevan tuotteen määrä tonneina 1 päivän lokakuuta 2001 ja 30 päivän syyskuuta 2002 välisenä aikana, - Intiasta peräisin olevan tarkasteltavana olevan tuodun tuotteen yhteisön markkinoille tuotu määrä tonneina ja kyseisen tuonnin arvo euroina sekä tuodun tuotteen jälleenmyynti yhteisön markkinoilla 1 päivän lokakuuta 2001 ja 30 päivän syyskuuta 2002 välisenä aikana, - kaikkien tarkasteltavana olevan tuotteen tuotantoon ja/tai myyntiin osallistuvien etuyhteydessä olevien yritysten(7) nimet ja tarkka kuvaus niiden toiminnasta, - muut asiaa koskevat tiedot, joista voi olla hyötyä komissiolle otoksen valinnassa, - tieto siitä, suostuuko yritys / suostuvatko yritykset osallistumaan otokseen, mikä merkitsee kyselylomakkeen täyttämistä ja vastauksia koskevan, paikalla suoritettavan tarkastuksen hyväksymistä. Saadakseen tuojia koskevan otoksen valinnan kannalta tarpeellisina pitämänsä tiedot komissio ottaa lisäksi yhteyttä tiedossa oleviin tuojien järjestöihin. iii) Yhteisön tuottajia koskeva otos Koska valitusta tukevia yhteisön tuottajia on paljon, komissio aikoo käyttää otantamenetelmää tutkiessaan yhteisön tuotannonalalle aiheutunutta vahinkoa. Jotta komissio voi valita otoksen, kaikkia yhteisön tuottajia kehotetaan toimittamaan seuraavat tiedot yrityksestään tai yrityksistään tämän ilmoituksen 6 kohdan b alakohdan i alakohdassa annetussa määräajassa: - yrityksen nimi, osoite, sähköpostiosoite, puhelin-, faksi- ja/tai teleksinumerot sekä yhteyshenkilön nimi, - yrityksen kokonaisliikevaihto euroina 1 päivän lokakuuta 2001 ja 30 päivän syyskuuta 2002 väliseltä ajalta, - yrityksen tarkka toimintakuvaus tarkasteltavana olevan tuotteen tuotannon osalta ja tarkasteltavana olevan tuotteen määrä tonneina 1 päivän lokakuuta 2001 ja 30 päivän syyskuuta 2002 välisenä aikana, - yhteisön markkinoilla 1 päivän lokakuuta 2001 ja 30 päivän syyskuuta 2002 välisenä aikana tapahtuneen tarkasteltavana olevan tuotteen myynnin arvo euroina, - yhteisön markkinoilla 1 päivän lokakuuta 2001 ja 30 päivän syyskuuta 2002 välisenä aikana tapahtuneen tarkasteltavana olevan tuotteen myynnin määrä tonneina, - tarkasteltavana olevan tuotteen tuotannon määrä tonneina 1 päivän lokakuuta 2001 ja 30 päivän syyskuuta 2002 välisenä aikana, - kaikkien tarkasteltavana olevan tuotteen tuotantoon ja/tai myyntiin osallistuvien etuyhteydessä olevien yritysten(8) nimet ja tarkka kuvaus niiden toiminnasta, - muut asiaa koskevat tiedot, joista voi olla hyötyä komissiolle otoksen valinnassa, - tieto siitä, suostuuko yritys / suostuvatko yritykset osallistumaan otokseen, mikä merkitsee kyselylomakkeen täyttämistä ja vastauksia koskevan, paikalla suoritettavan tarkastuksen hyväksymistä. iv) Otosten lopullinen valinta Asianomaisten osapuolten on toimitettava otosten valinnan kannalta merkitykselliset tiedot tämän ilmoituksen 6 kohdan b alakohdan ii alakohdassa annetussa määräajassa. Komissio aikoo valita otokset lopullisesti kuultuaan niitä asianomaisia osapuolia, jotka ovat ilmoittaneet haluavansa kuulua otokseen. Otoksiin valittujen yritysten on täytettävä kyselylomake tämän ilmoituksen 6 kohdan b alakohdan iii alakohdassa annetussa määräajassa ja toimittava yhteistyössä tutkimuksessa. Jos yhteistyö ei ole riittävää, komissio tekee päätelmänsä käytettävissä olevien tietojen perusteella perusasetuksen 17 artiklan 4 kohdan ja 18 artiklan mukaisesti. b) Kyselylomakkeet Saadakseen tutkimuksensa kannalta tarpeellisina pitämänsä tiedot komissio lähettää kyselylomakkeen otokseen valituille yhteisön tuottajille ja niitä edustaville järjestöille, otokseen valituille Intiassa toimiville viejille/tuottajille, viejien/tuottajien järjestöille, otokseen valituille tuojille, pyynnössä mainituille tai tämän tarkastelun kohteena oleviin toimenpiteisiin johtaneessa tutkimuksessa yhteistyössä toimineille tuojien järjestöille sekä asianomaisen viejämaan viranomaisille. Niiden Intiassa toimivien viejien/tuottajien, jotka pyytävät yksilöllisen marginaalin vahvistamista perusasetuksen 17 artiklan 3 kohdan ja 9 artiklan 6 kohdan soveltamiseksi, on toimitettava asianmukaisesti täytetty kyselylomake tämän ilmoituksen 6 kohdan a alakohdan ii alakohdassa annetussa määräajassa. Niiden on tämän vuoksi pyydettävä kyselylomake tämän ilmoituksen 6 kohdan a alakohdan i alakohdassa annetussa määräajassa. Näiden osapuolten on kuitenkin huomattava, että jos viejistä/tuottajista tehdään otanta, komissio voi päättää olla vahvistamatta niille yksiköllistä marginaalia, jos viejien/tuottajien määrä on niin suuri, että yksilöllinen tarkastelu olisi tarpeettoman vaivalloista ja estäisi tutkimuksen loppuun saattamisen ajoissa. c) Tietojen kerääminen ja osapuolten kuuleminen Kaikkia asianomaisia osapuolia pyydetään esittämään näkökantansa, toimittamaan kyselyä täydentäviä tietoja ja esittämään asiaa tukeva näyttö. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdan ii alakohdassa annetussa määräajassa. Komissio voi myös kuulla asianomaisia osapuolia, jos ne pyytävät sitä ja osoittavat, että niiden kuulemiseen on olemassa erityisiä syitä. Tällainen pyyntö on esitettävä tämän ilmoituksen 6 kohdan a alakohdan iii alakohdassa annetussa määräajassa. 5.2 Yhteisön edun arviointimenettely Jos polkumyynnin ja vahingon jatkuminen osoittautuu todennäköiseksi, tehdään perusasetuksen 21 artiklan mukaisesti päätös siitä, olisiko polkumyyntitoimenpiteet yhteisön edun nimissä säilytettävä voimassa vai kumottava. Tämän vuoksi yhteisön tuotannonala, tuojat ja niitä edustavat järjestöt, edustavat käyttäjät ja edustavat kuluttajajärjestöt voivat tämän ilmoituksen 6 kohdan a alakohdan ii alakohdassa annetussa yleisessä määräajassa ilmoittautua ja toimittaa tietoja komissiolle, mikäli ne todistavat, että niiden toiminta on objektiivisessa yhteydessä tarkasteltavana olevaan tuotteeseen. Osapuolet, jotka ovat toimineet edellisen virkkeen ohjeiden mukaisesti, voivat tämän ilmoituksen 6 kohdan a alakohdan iii alakohdassa annetussa määräajassa pyytää tulla kuulluiksi esittäen erityiset syyt sille, miksi niitä olisi kuultava. On huomattava, että 21 artiklan mukaisesti toimitetut tiedot otetaan huomioon ainoastaan, jos niitä toimitettaessa esitetään niitä tukeva tosiasioihin perustuva näyttö. 6. Määräajat a) Yleiset määräajat i) Kyselylomakkeen pyytäminen Kaikkien tämän tarkastelun kohteena olevien toimenpiteiden käyttöönottoon johtaneessa tutkimuksessa yhteistyöstä kieltäytyneiden asianomaisten osapuolten olisi pyydettävä kyselylomake mahdollisimman nopeasti mutta joka tapauksessa 15 päivän kuluessa tämän ilmoituksen julkaisemisesta Euroopan yhteisöjen virallisessa lehdessä. ii) Osapuolten ilmoittautuminen, kyselylomakkeiden palauttaminen ja muiden tietojen toimittaminen Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava ottamalla yhteyttä komissioon, esitettävä näkökantansa ja toimitettava vastaukset kyselyyn tai muut tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, jollei toisin ilmoiteta. Huomiota kiinnitetään siihen, että useimpien perusasetuksessa säädettyjen menettelyä koskevien oikeuksien käyttö edellyttää asianomaisen osapuolen ilmoittautumista edellä mainitussa määräajassa. Otokseen valittujen yritysten on toimitettava kyselyvastaukset tämän ilmoituksen 6 kohdan b alakohdan iii alakohdassa annetussa määräajassa. iii) Kuuleminen Asianomaiset osapuolet voivat myös pyytää tulla komission kuulemiksi samassa 40 päivän määräajassa. b) Otantaa koskeva erityinen määräaika i) Edellä 5.1 kohdan a alakohdan i, ii ja iii alakohdassa tarkoitetut tiedot on toimitettava komissiolle 15 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, koska komissio aikoo kuulla niitä asianomaisia osapuolia, jotka ovat ilmoittaneet haluavansa olla mukana otoksen lopullisessa valinnassa, 21 päivän kuluessa tämän ilmoituksen julkaisemisesta Euroopan yhteisöjen virallisessa lehdessä. ii) Kaikki muut otoksen valinnan kannalta merkittävät, 5.1 kohdan a alakohdan iv alakohdassa tarkoitetut tiedot on toimitettava komissiolle 21 päivän kuluessa tämän ilmoituksen julkaisemisesta Euroopan yhteisöjen virallisessa lehdessä. iii) Otokseen valittujen osapuolten on toimitettava kyselyvastaukset komissiolle 37 päivän kuluessa siitä, kun niille on ilmoitettu niiden valinnasta otokseen. 7. Kirjalliset huomautukset, kyselyvastaukset ja kirjeenvaihto Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta), ja niissä on oltava asianomaisen osapuolen nimi, osoite, sähköpostiosoite sekä puhelin-, faksi- ja/tai teleksinumerot. Komission yhteystiedot: European Commission Directorate-General for Trade Directorate B Office: J-79 5/16 B - 1049 Bruxelles/Brussel Faksi (32-2) 295 65 05 Teleksi: COMEU B 21877 8. Yhteistyöstä kieltäytyminen Jos asianomainen osapuoli kieltäytyy antamasta tai ei muutoin toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, olivatpa ne sitten myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti. Jos asianomaisen osapuolen todetaan toimittaneen vääriä tai harhaanjohtavia tietoja, kyseisiä tietoja ei oteta huomioon ja niiden sijasta voidaan käyttää käytettävissä olevia tietoja. (1) EYVL C 65, 14.3.2002, p. 11. (2) EYVL L 56, 6.3.1996, s. 1. (3) EYVL L 305, 7.11.2002, s. 1. (4) EYVL L 332, 4.12.1997, s. 1. (5) EYVL L 109, 25.4.2002, s. 1. (6) Etuyhteydessä olevan yrityksen käsitettä selvitetään yhteisön tullikoodeksin soveltamisesta annetun komission asetuksen (ETY) N:o 2454/93 (EYVL L 253, 11.10.1993, s. 1) 143 artiklassa. (7) Etuyhteydessä olevan yrityksen käsitettä selvitetään yhteisön tullikoodeksin soveltamisesta annetun komission asetuksen (ETY) N:o 2454/93 (EYVL L 253, 11.10.1993, s. 1) 143 artiklassa. (8) Etuyhteydessä olevan yrityksen käsitettä selvitetään yhteisön tullikoodeksin soveltamisesta annetun komission asetuksen (ETY) N:o 2454/93 (EYVL L 253, 11.10.1993, s. 1) 143 artiklassa.